Непасрэдна аб складзе навукова-педагагічнай школы па праблемах павышэння кваліфікацыі і перападрыхтоўкі кадраў адукацыі расказала адна з яе прадстаўніц — загадчыца кафедры кіравання ў сферы адукацыі АПА, кандыдат педагагічных навук, дацэнт Н.М.Кошаль. “Выдатны арганізатар, інаватар, натхняльнік. Аптыміст, які заўсёды заражае сваімі ідэямі, — так ахарактарызавала кіраўніка школы Ніна Мікалаеўна. — Калі ў чалавека столькі зацікаўленасці і энтузіязму, то за ім хочацца і трэба ісці. Лідар — гэта той, хто вядзе за сабой, не прымушаючы”.